**3. การวิเคราะห์เพื่อพัฒนาท้องถิ่น**

**3.1 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

 การวิเคราะห์ศักยภาพเพื่อประเมินสถานภาพการพัฒนาท้องถิ่นในปัจจุบัน เป็นการประเมินโดยวิเคราะห์ถึงโอกาส และภาวะคุกคามหรือข้อจำกัด อันเป็นสภาวะแวดล้อมภายนอกที่มีผลต่อการพัฒนาด้านๆ ของท้องถิ่น รวมทั้งการวิเคราะห์จุดแข็ง จุดอ่อนของท้องถิ่น อันเป็นสภาวะแวดล้อมภายในของท้องถิ่น ซึ่งทั้งหมดเป็นการประเมินสถานภาพของท้องถิ่นในปัจจุบันโดยเป็นการตอบคำถามว่า “ปัจจุบันท้องถิ่นมีสถานภาพการพัฒนาอยู่จุดไหน” สำหรับใช้เป็นประโยชน์ในการกำหนดการดำเนินงานในอนาคตต่อไป ทั้งนี้โดยใช้เทคนิค SWOT analysis การพิจารณาถึงปัจจัยภายใน ได้แก่จุดแข็ง (Strength – S) จุดอ่อน (Weak – W) และปัจจัยภายนอก ได้แก่ โอกาส(Opportunity – O) และอุปสรรค ( Threat – T) เป็นเครื่องมือ

|  |  |  |
| --- | --- | --- |
|  แนวทางการพัฒนา | จุดแข็ง / โอกาส | จุดอ่อน/อุปสรรค |
| ด้านโครงสร้างพื้นฐาน | จุดแข็ง- มีโครงข่ายการคมนาคมที่ สามารถติดต่อได้ตลอดทั้งท้องถิ่น อำเภอและจังหวัดโอกาส- พ.ร.บ.การกระจายอำนาจแก่องค์กรปกครองส่วนท้องถิ่นพ.ศ. 2542 ได้ทำให้ อบต.มีรายได้เพิ่มขึ้นในการนำไปพัฒนาโครงสร้างพื้นฐานรวมทั้งด้านอื่น ๆ | จุดอ่อน- การพัฒนาด้านโครงสร้างพื้นฐานเป็นไปอย่างล่าช้า เพราะมีงบประมาณจำกัดในการนำไปพัฒนา- ขาดแคลนแหล่งน้ำขนาดใหญ่สำหรับนำไปผลิตน้ำประปาอุปสรรค- สภาพภูมิประเทศ ความเปลี่ยนแปลงจากสภาวะโลกร้อน การเกิดภัยธรรมชาติที่รุนแรงมากขึ้นส่งผลกระทบต่อระบบโครงสร้างพื้นฐาน ทำให้ถนนชำรุดเสื่อมโทรมเร็วกว่าปกติ |
| ด้านศิลปวัฒนธรรม จารีตประเพณี และภูมิปัญญาท้องถิ่น | จุดแข็ง- มีวัฒนธรรม ประเพณีท้องถิ่น- ประชาชนมีส่วนร่วมในการสืบสานวัฒนธรรมประเพณีท้องถิ่น- มีศาสนาเป็นศูนย์รวมจิตใจ ประชาชนมีจิตใจโอบอ้อมอารี เอื้อเฟือเผื่อแผ่ - มีสถานศึกษาในระดับประถมศึกษาในตำบลที่มีความพร้อมมีศักยภาพในการจัดการศึกษา- มีวัดเป็นสถานที่ที่สามารถพัฒนาและเสริมสร้างความพร้อมให้เป็นแหล่งวัฒนธรรม- มีปราชญ์และภูมิปัญญาท้องถิ่นจำนวนมากที่มีศักยภาพในการพัฒนา | จุดอ่อน- คนบางกลุ่มขาดจริยธรรม คุณธรรม ขาดระเบียบวินัย- ค่านิยมยึดติดกับวัตถุสิ่งของและบริโภคฟุ่มเฟือยแพร่กระจายเพิ่มมากขึ้น |

|  |  |  |
| --- | --- | --- |
| แนวทางการพัฒนา | จุดแข็ง / โอกาส | จุดอ่อน/อุปสรรค |
|  | โอกาส- พ.ร.บ.การศึกษาแห่งชาติจะทำให้ภายในจังหวัดมีการจัดการศึกษาที่สอดคล้องกับความต้องการของท้องถิ่นต่าง ๆ ในเขตจังหวัด- พ.ร.บ.กระจายอำนาจแก่องค์กรปกครองส่วนท้องถิ่น พ.ศ. 2542 ให้ อบต. มีอำนาจหน้าที่จัดการศึกษา- รัฐบาลสนับสนุนให้แต่ละท้องถิ่นมีบทบาทในการอนุรักษ์ ฟื้นฟู เผยแพร่ถ่ายทอดวัฒนธรรมประเพณี และภูมิปัญญาท้องถิ่นมากขึ้น- ภายในจังหวัดมีการศึกษาทุกระดับ | อุปสรรค- สื่อต่าง ๆ เช่น โทรทัศน์ อินเตอร์เน็ต เข้ามีอิทธิพลต่อเด็กและเยาวชน ทำให้กระแสบริโภคนิยมและวัตถุนิยมรุนแรงมากขึ้น ทำลายวิถีชีวิตดั้งเดิมของประชาชน  |
| ด้านเศรษฐกิจ | จุดแข็ง- การเกษตรที่เป็นฐานหลักที่สามารถรองรับวิกฤตเศรษฐกิจได้ เป็นแหล่งตลาดที่สำคัญ- มีภูมิประเทศและภูมิอากาศรวมทั้งสภาวะแวดล้อมที่เหมาะแก่การทำการเกษตร- มีโครงสร้างการคมนาคมขนส่งสามารถ ติดต่อได้ตลอดพื้นที่ทั้งจังหวัด มีถนนสายหลักตัดผ่าน* มีลานรับซื้อผลผลิตทางการเกษตรได้มาตรฐานสามารถสร้างรายได้ให้กับประชาชนและท้องถิ่น

โอกาส- ภาวะวิกฤตด้านอาหารโลกทำให้รัฐบาลให้ความสนใจและสนับสนุนส่งเสริมการปลูกพืชที่เป็นอาหารเพิ่มมากขึ้น | จุดอ่อน- ขาดการจัดการด้าน ทรัพยากรธรรมชาติ  ปัญหาบุกรุกป่าไม้- ขาดการรวมกลุ่มที่เข้มแข็งเพื่อร่วมกันเป็นกลุ่มผู้ผลิตบางกลุ่ม- ปัญหาหนี้สินของเกษตรกร- แหล่งท่องเที่ยวมีน้อย ซึ่งขาดการปรับปรุงและส่งเสริม  เช่น หาดทรายเพชร หมู่ที่ 2 บ้านเพชรชมภูอุปสรรค- สภาวการณ์ทางเศรษฐกิจใน  ระดับประเทศ ภูมิภาคส่งผลต่อการ  พัฒนาท้องถิ่น |

|  |  |  |
| --- | --- | --- |
| แนวทางการพัฒนา | จุดแข็ง / โอกาส | จุดอ่อน / อุปสรรค |
| ด้านสาธารณสุข | จุดแข็ง* มีโรงพยาบาลประจำอำเภอที่ใกล้และสะดวกและอาสาสมัครสาธารณสุขที่มีศักยภาพสามารถให้บริการด้านสาธารณสุขแก่ประชาชนได้ดีในระดับหนึ่ง

- มีกลุ่มชมรมผู้สูงอายุที่เอาใจใส่ในการให้ความสำคัญเรื่องสุขภาพผู้สูงอายุในตำบล นาโบสถ์โอกาส- ประชาชนสามารถเข้ารับการรักษาพยาบาลในโรงพยาบาลได้ง่ายเนื่องจากเป็นพื้นที่ไม่ห่างไกล | จุดอ่อน- ประชาชนบางกลุ่มไม่ใส่ใจสุขภาพอนามัยและอนามัยสิ่งแวดล้อม |
| ด้านพัฒนาการเมืองและการบริหาร | จุดแข็ง- ประชาชนมีความตื่นตัวและมีส่วนร่วมในกระบวนการพัฒนาท้องถิ่น มีการรวมกลุ่มในชุมชน- ประชาชนมีความตื่นตัวทางการเมือง- มีการนำเทคโนโลยีสมัยใหม่มาให้บริการอย่างรวดเร็ว ถูกต้องและเป็นธรรม- ผู้นำมีความรู้ความสามารถ มีภาวะความเป็นผู้นำ มีศักยภาพในการบริหารงาน- ประชาชนมีความจริงจังในการทำงาน มีความเป็นตัวของตัวเองสูงโอกาส* รัฐบาลเน้นการให้สิทธิเสรีภาพแก่ประชาชน ส่งเสริมการกระจายอำนาจสู่ท้องถิ่นและเปิดโอกาสการมีส่วนร่วมของประชาชน
 | จุดอ่อน- ประชาชนยังขาดความรู้กฎหมายที่เกี่ยวข้องกับประชาชน |
| ด้านพัฒนาสังคม | จุดแข็ง- มีองค์กรชุมชน เช่น กรรมการหมู่บ้าน กลุ่มสตรี อสม./กองทุนหมู่บ้าน/อปพร.  โอกาส- พ.ร.บ.กระจายอำนาจองค์กรปกครองส่วนท้องถิ่น พ.ศ. 2542 ได้ให้อำนาจหน้าที่ อบต. ในการจัดบริการสาธารณะทางด้านสวัสดิการสังคมและพัฒนาชุมชนกว้างขวางมากขึ้น- นโยบายรัฐบาลในการป้องกันและแก้ไขปัญหายาเสพติดอย่างจริงจัง ซึ่งถือเป็นวาระแห่งชาติ | จุดอ่อน- ปัญหาความไม่ปลอดภัยในชีวิตและทรัพย์สิน- ปัญหาการพนัน- กลุ่มองค์กรต่าง ๆ ไม่เข้มแข็ง- การแพร่ระบาดของยาเสพติดในหมู่บ้าน |
| แนวทางการพัฒนา | จุดแข็ง/โอกาส | จุดอ่อน/อุปสรรค |
| ด้านทรัพยากรธรรมชาติและสิ่งแวดล้อม | จุดแข็ง* สภาพแวดล้อมยังมีสภาพที่ดีเนื่องจากยังไม่มีอุตสาหกรรมและชุมชนยังไม่หนาแน่น

 โอกาส* รัฐบาลมีนโยบายและให้ความสำคัญกับการอนุรักษ์ทรัพยากรธรรมชาติ รวมถึงการป้องกัน และแก้ไขปัญหาสิ่งแวดล้อม
 | จุดอ่อน- ประชาชนขาดจิตสำนึกในการรักษาทรัพยากรธรรมชาติและสิ่งแวดล้อม- การใช้ทรัพยากรไม่คุ้มค่า ฟุ่มเฟือย  |

-ปัจจัยและสถานการณ์การเปลี่ยนแปลงที่มีผลต่อการพัฒนา

ผลการวิเคราะห์ปัญหาและความต้องการของประชาชนในท้องถิ่นตามประเด็นการพัฒนา

ท้องถิ่นในการจัดทำแผนพัฒนาขององค์การบริหารส่วนตำบลนาโบสถ์ ได้คำนึงถึงการมีส่วนร่วมของประชาชนเป็นสำคัญ เนื่องจากจะทำให้ทราบปัญหาความต้องการที่แท้จริง และสามารถวางแผนพัฒนาเพื่อแก้ไขปัญหา สนองตอบความต้องการของประชาชนได้อย่างตรงจุด ทั้งยังก่อให้เกิดการพัฒนาท้องถิ่นให้ก้าวหน้าด้วยความเห็นพ้องต้องกัน สำหรับการจัดทำแผนพัฒนาฉบับนี้ องค์การบริหารส่วนตำบลนาโบสถ์ ได้ทำการสำรวจความคิดเห็นจากประชาชนโดยการจัดทำประชุมประชาคมหมู่บ้านและตำบล เพื่อรับฟังปัญหาความต้องการของประชาชน ทำให้องค์การบริหารส่วนตำบลนาโบสถ์ ได้รับข้อมูลอันเป็นประโยชน์ ซึ่งสามารถสรุปผลการวิเคราะห์ตามประเด็นการพัฒนาท้องถิ่นได้ ดังนี้

**1) ด้านโครงสร้างพื้นฐานและสาธารณูปโภค**

1. ถนน ท่อระบายน้ำ และทางเท้า

จากการสำรวจพื้นที่และความคิดเห็นของประชาชนพบว่าถนนบางสายในเขตองค์การบริหาร

ส่วนตำบลนาโบสถ์ ยังเป็นถนนลูกรังเกือบ 60 เปอร์เซ็นต์ ซึ่งมีสภาพเป็นหลุม เป็นบ่อ เนื่องจากสภาพการใช้งานที่ยาวนาน ในขณะที่บางสายยังไม่มีไหล่ทางและท่อระบายน้ำ ก่อให้เกิดปัญหาน้ำท่วมกัดเซาะถนนเสียหาย นำไปสู่การสำรวจจัดทำโครงการบรรจุในแผนพัฒนาเพื่อแก้ไขปัญหาต่อไป

2. ไฟฟ้า ประปา

ประชาชนมีความต้องการไฟฟ้าสาธารณะส่องสว่างที่เปิดใช้ครอบคลุมถนนทุกสาย เพื่อ

ความปลอดภัยในชีวิตและทรัพย์สิน โดยพบว่าบางแห่งชำรุดทำให้เกิดความมืดสลัว และโดยเฉพาะในช่วงที่เป็น

ทางแยก ซึ่งเป็นสิ่งที่ควรให้ความสำคัญเนื่องจากเกิดอาชญากรรม และอุบัติเหตุขึ้นในพื้นที่ สำหรับเรื่องน้ำประปาพบว่ายังมีบางส่วนที่ยังไม่มีน้ำใช้และขอให้มีการขยายเขต และปัญหาคุณภาพน้ำประปามาดี ขุ่นแดง

**2) ด้านสังคม**

1. สุขภาพอนามัยของประชาชน

จากสภาพฐานะความเป็นอยู่ประกอบกับการไม่เอาใจใส่สุขภาพเท่าที่ควร ทำให้ปัญหา

เกี่ยวกับสุขภาพอนามัยยังมีผลกระทบต่อประชาชนผู้มีรายได้น้อย ซึ่งเป็นผู้ที่ขาดโอกาสทางสังคม โดยที่ผ่านมาองค์การบริหารส่วนตำบลนาโบสถ์ ร่วมกับกองทุนหลักประกันสุขภาพฯ และโรงพยาบาลส่งเสริมสุขภาพตำบลนาโบสถ์ แก้ปัญหาเชิงรุก คือการจัดโครงการรณรงค์กำจัดลูกน้ำยุงลาย, รณรงค์ฉีดวัคซีนป้องกันพิษสุนัขบ้าและยาคุมกำเนิดสุนัขและแมว, การตรวจสุขภาพเบื้องต้น, การตรวจสารพิษในร่างกาย ฯลฯ เพื่อออกให้บริการแก่ประชาชนถึงที่ในหมู่บ้าน ทำให้ประชาชนได้รับการดูแลทั่วถึงมากขึ้น และยังมีความต้องการให้องค์การบริหารส่วนตำบลนาโบสถ์ จัดโครงการดังกล่าวอย่างต่อเนื่องต่อไป นอกจากนี้พบว่าบางแห่งยังมีการแพร่ระบาดของโรค ซึ่งมีสัตว์เป็นพาหะ เช่น ยุง โดยประชาชนแจ้งให้องค์การบริหารส่วนตำบลนาโบสถ์ ดำเนินการฉีดพ่นยาและกำจัดแหล่งเพาะพันธุ์พาหะนำโรคต่อไป นอกจากนี้ยังมีความต้องการในสถานที่ออกกำลังกายและเครื่องออกกำลังกายที่เพียงต่อความต้องการ เพื่อเป็นการส่งเสริมประชาชนให้มีสุขภาพอนามัยที่แข็งแรง

2. การศึกษา

ปัจจุบันประชาชนให้การตอบรับกับการพัฒนาทางการศึกษาขององค์การบริหารส่วนตำบลนา

โบสถ์มากขึ้น สังเกตได้จากการให้ความสนใจในการนำบุตรหลานเข้าเรียนในศูนย์พัฒนาเด็กเล็กองค์การบริหารส่วนตำบลนาโบสถ์มากขึ้น รวมทั้งผู้ปกครองมีการร่วมกิจกรรมที่ทาง ศพด. จัดขึ้นอย่างสม่ำเสมอ ทั้งนี้สภาพปัญหาและความต้องการในลำดับต่อมาที่พบคือ ประชาชนต้องการให้องค์การบริหารส่วนตำบลนาโบสถ์ มีการพัฒนาโรงเรียนให้มีความเป็นเลิศเฉพาะด้านในหลายรูปแบบ เช่น ความเป็นเลิศในการสอนภาษาอังกฤษ เป็นต้น เพื่อเตรียมความพร้อมเข้าสู่ประชาคมอาเซียนต่อไป

3. การอนุรักษ์และทำนุบำรุงศาสนา ประเพณีและวัฒนธรรม

สภาวการณ์ในปัจจุบันซึ่งเป็นยุคของข้อมูลข่าวสารที่มีการรับ – ส่ง ข้อมูลความเคลื่อนไหว

อย่างรวดเร็ว ส่งผลต่อวิถีชีวิตของผู้คน ก่อให้เกิดการครอบงำทางวัฒนธรรม รวมทั้งพฤติกรรมการลอกเลียนแบบตามสังคมที่ยึดถือกันว่าทันสมัยกว่า หากปล่อยปะละเลยไปวัฒนธรรมประเพณีอันดีงามก็จะถูกกลืนและสูญหายไปในที่สุด ในประเด็นนี้ประชาชนได้ให้ความสำคัญและต้องการให้องค์การบริหารส่วนตำบลนาโบสถ์ ได้มีการส่งเสริมการอนุรักษ์วัฒนธรรมประเพณีของท้องถิ่น เช่น การสืบสานประเพณีวัฒนธรรมของชาวเขาเผ่าม้ง การเล่นดนตรีม้งการละเล่นพื้นบ้าน การทำนุบำรุงศาสนาทุกศาสนา รวมทั้งการดูแลผู้สูงอายุมิให้มีการทอดทิ้ง เนื่องจากผู้สูงอายุ คือ บุคคลสำคัญในการถ่ายทอดภูมิปัญญาท้องถิ่นจากรุ่นหนึ่งสู่รุ่นหนึ่ง รวมถึงการจัดกิจกรรมเยาวชนห่างไกลปัญหายาเสพติดเพื่อสร้างความสงบสุขในสังคมด้วย

4. การสนับสนุนและส่งเสริมกีฬาและนันทนาการ

ประชาชนมีความต้องการในสถานที่พักผ่อนหย่อนใจและสถานที่ออกกำลังกายมากขึ้น โดย

แจ้งให้องค์การบริหารส่วนตำบลนาโบสถ์ จัดสร้างหรือหาพื้นที่หรือปรับปรุงสถานที่ออกกำลังกายโดยประสานกับหน่วยงานที่มีศักยภาพด้านงบประมาณ รวมทั้งการดูแลรักษาสถานที่ให้มีความสมบูรณ์เพื่อให้บริการประชาชนได้อย่างเต็มที่ นอกจากนี้ยังมีความต้องการให้องค์การบริหารส่วนตำบลนาโบสถ์ ได้จัดกิจกรรมนันทนาการต่าง ๆ เพื่อให้เยาวชนได้ใช้เวลาว่างให้เป็นประโยชน์

**3) ด้านเศรษฐกิจ**

จากภาวะเศรษฐกิจโลก ทั้งปัญหาราคาน้ำมันแพง ราคาพืชผลการเกษตรราคาตกต่ำ มีผลกระทบเกิดปัญหาคนว่างงานเป็นจำนวนมาก ราคาสินอุปโภคบริโภคที่สูงขึ้น ทำให้ประชาชนต้องแบกรับภาระค่าใช้จ่ายทุกด้าน การส่งเสริมแก้ไขปัญหาของประชาชนเป็นภารกิจสำคัญยิ่งของ องค์การบริหารส่วนตำบลโดยเฉพาะการส่งเสริมให้ประชาชนมีอาชีพมีงานทำมีรายได้เพียงพอต่อการดำรงชีวิตตามแนวทางเศรษฐกิจพอเพียง การจัดกิจกรรมส่งเสริมอาชีพตามความต้องการของชุมชน การสนับสนุนกลุ่มอาชีพ/กลุ่มอาชีพสตรี นับว่าเป็นการสร้างรายได้ให้กับครัวเรือนเป็นอย่างดี สำหรับปัญหาเรื่องราคาผลผลิตทางการเกษตรตกต่ำก็ยังเป็นปัญหาสำคัญของเกษตรกรในพื้นที่ ที่ยังรอการแก้ไข

**4) ด้านทรัพยากรธรรมชาติและสิ่งแวดล้อม**

องค์การบริหารส่วนตำบลนาโบสถ์ มีปัญหาปริมาณขยะมูลฝอยที่เพิ่มขึ้น ทิ้งขยะไม่เป็นที่ ปัญหาฝุ่นละอองปัญหามลพิษทางอากาศ ปัญหาน้ำท่วม วาตภัย ภัยแล้ง ไฟไหม้ และปัญหาการบุรุกป่าชุมชน ซึ่งหากไม่มีการวางแผนในการแก้ไขปัญหาที่ดีจะส่งผลกระทบต่อสภาพแวดล้อมของพื้นที่ได้

**5) ด้านการบริหารและการบริการประชาชน**

ปัจจุบันองค์การบริหารส่วนตำบล ได้เปิดโอกาสให้ประชาชนได้มีส่วนร่วมในการบริหารองค์การ

บริหารส่วนตำบลนาโบสถ์มากขึ้น จะเห็นได้จากการให้ความสำคัญกับการจัดประชุมประชาคม การจัดทำแผนชุมชนการให้ตัวแทนของประชาชนเข้ามาเป็นคณะกรรมการต่าง ๆ ในการจัดซื้อจัดจ้าง หรือคณะกรรมการดำเนินงานในโครงการต่าง ๆ ขององค์การบริหารส่วนตำบลนาโบสถ์ รวมทั้งการเผยแพร่ข้อมูลข่าวสารในทุกด้าน ทำให้ประเด็นการพัฒนาด้านการบริการประชาชนอยู่ในเกณฑ์ที่น่าพอใจ แต่จากการสำรวจความคิดเห็นของประชาชน ทำให้ทราบปัญหาความต้องการเพิ่มขึ้น ได้แก่ การแจ้งข้อมูลข่าวสารในการร่วมกิจกรรมของชุมชนที่กระชั้นชิดเกินไป การจัดกิจกรรมพบประชาชนโดยผู้บริหารและสมาชิกสภาองค์การบริหารส่วนตำบลนาโบสถ์ ให้มากขึ้นตามสถานที่สาธารณะต่าง ๆ การติดตามงานโครงการที่ทำอย่างต่อเนื่อง , และการบริการประชาชนอย่างเป็นกันเองของเจ้าหน้าที่องค์การบริหารส่วนตำบลทุกคน เป็นต้น

**3.2 การประเมินสถานการณ์สภาพแวดล้อมภายนอกที่เกี่ยวข้อง**

**3.2.1) การเปลี่ยนแปลงในประเทศที่จะส่งผลกระทบต่อ อบต.**

- รัฐธรรมนูญฉบับใหม่จะส่งผลต่อองค์กรปกครองส่วนท้องถิ่นอย่างไร

- แนวโน้มการยกฐานะจาก อบต. เป็นเทศบาลทั่วประเทศ

- แนวโน้มการควบรวมองค์กรปกครองส่วนท้องถิ่นที่มีพื้นที่ในตำบลเดียวกันให้มีองค์กรเดียว

- การเพิ่มขึ้นหรือลดลงของการจัดสรรเงินงบประมาณให้ อปท.

**3.2.2) การเปลี่ยนแปลงในระดับภูมิภาคที่จะส่งผลกระทบต่อ อบต.**

**AEC** หรือ**Asean Economics Community** คือการรวมตัวของชาติในอาเซียน 10 ประเทศ โดยมี ไทย พม่า ลาว เวียดนาม มาเลเซีย สิงคโปร์ อินโดนีเซีย ฟิลิปปินส์ กัมพูชา บรูไน เพื่อที่จะให้มีผลประโยชน์ทางเศรษฐกิจร่วมกัน จะมีรูปแบบคล้ายๆ กลุ่ม Euro Zone นั่นเอง จะทำให้มีผลประโยชน์ อำนาจต่อรองต่าง ๆ กับคู่ค้าได้มากขึ้น และการนำเข้า ส่งออกของชาติในอาเซียนก็จะเสรี ยกเว้นสินค้าบางชนิดที่แต่ละประเทศอาจจะขอไว้ไม่ลดภาษีนำเข้า (เรียกว่าสินค้าอ่อนไหว)

Asean จะรวมตัวเป็น ประชาคมเศรษฐกิจอาเซียนและมีผลเป็นรูปธรรม ณ วันที่ 31 ธันวาคม 2558 ณ วันนั้นจะทำให้ภูมิภาคนี้เปลี่ยนไปอย่างมาก โดย **AEC Blueprint (แบบพิมพ์เขียว) หรือแนวทางที่จะให้ AEC เป็นไปคือ**

1. การเป็นตลาดและฐานการผลิตเดียวกัน
2. การเป็นภูมิภาคที่มีขีดความสามารถในการแข่งขันสูง
3. การเป็นภูมิภาคที่มีการพัฒนาทางเศรษฐกิจที่เท่าเทียมกัน
4. การเป็นภูมิภาคที่มีการบูรณาการเข้ากับเศรษฐกิจ